শাপলার মতো উদ্বেগ কুরে-কুরে খাচ্ছে অসংখ্য মা-বাবাকে। নাম প্রকাশে অনিচ্ছুক একজন অভিভাবক জানান, তার বিশ্ববিদ্যালয় পড়ুয়া ছেলে এক দিন দরজার সিটকানি না লাগিয়ে রুমে বসে পর্নোগ্রাফি দেখছিল। তার কানে লাগানো ছিল এয়ারফোন। রাতে ঘুমানোর আগে তিনি মশার এ্যারোসল স্প্রে করার জন্য দরজায় নক না করে ছেলের রুমে ঢুকে এ দৃশ্যের মুখোমুখি হন। শিক্ষক-অভিভাবক ও শিক্ষার্থীদের সাথে কথা বললে তারা জানান, অনেকে হয়ত প্রচলিত পর্নোগ্রাফি থেকে বিরত থাকতে চায়; কিন্তু নানা কারণে অনেকের পক্ষে তা এড়ানো সম্ভব হয় না। দেশীয় মডেল, শিল্পী এবং নাটক সিনেমার অভিনেত্রীদের পর্নো ভিডিও বাজারে ছড়িয়ে পড়ে প্রায়ই। কেউ একজন হয়ত সচেতনভাবে পর্নোগ্রাফি এড়িয়ে চলে; কিন্তু দেশীয় এসব ভিডিও সবার সামনে বন্ধুবান্ধব মিলে একসাথে দেখে এবং আদান প্রদান করে থাকে অনেক তরুণ-তরুণী এবং শিক্ষার্থী নিজেদের মধ্যে। এসব দেখা এবং এ নিয়ে কথা বলা যেন খারাপ কিছু নয়। এসব ক্ষেত্রে সবাই খোলামেলা, বেপরোয়া। কোনো একজনের মোবাইলে এসব ভিডিও ক্লিপ আসা মাত্রই তা সে অনায়াসে ছড়িয়ে দিচ্ছে তার পরিচিত সব বন্ধুদের মধ্যে। এভাবে আস্তে আস্তে অনেকে পর্নোগ্রাফির দিকে ধাবিত হয়।